สังคมข่าวหุ้น
 ดัชนีหุ้นไทยปิดตลาด 1,549.64 จุด เพิ่มขึ้น 3.76 จุด มูลค่าซื้อขาย 34,179 ล้านบาท จับตา Fund Flow ไหลเข้าตลาดเกิดใหม่ หลังปัจจัยเสี่ยงการเมืองสหรัฐฯ-บราซิล สัปดาห์นี้ติดตามการประชุมกลุ่ม OPEC และ Non-OPEC มีความเป็นได้ที่จะขยายระยะเวลาการลดกำลังผลิตน้ำมัน ทำให้ราคาน้ำมันมีโอกาสยืนระดับที่ดี ขณะที่ตลาดหุ้นไทยแนวโน้มแกว่งตัว Sideway up ช่วงต้นสัปดาห์ ประเมินแนวรับ 1,540 จุด แนวต้าน 1,570 จุด..
21 พ.ค. 2560

สังคมข่าวหุ้น : เล็กเซียวหงส์
ดัชนีหุ้นไทยปิดตลาด 1,549.64 จุด เพิ่มขึ้น 3.76 จุด มูลค่าซื้อขาย 34,179 ล้านบาท จับตา Fund Flow ไหลเข้าตลาดเกิดใหม่ หลังปัจจัยเสี่ยงการเมืองสหรัฐฯ-บราซิล สัปดาห์นี้ติดตามการประชุมกลุ่ม OPEC และ Non-OPEC มีความเป็นได้ที่จะขยายระยะเวลาการลดกำลังผลิตน้ำมัน ทำให้ราคาน้ำมันมีโอกาสยืนระดับที่ดี ขณะที่ตลาดหุ้นไทยแนวโน้มแกว่งตัว Sideway up ช่วงต้นสัปดาห์ ประเมินแนวรับ 1,540 จุด แนวต้าน 1,570 จุด..
.*…AUCT ทำท่าไปๆ หยุดๆ อยู่หลายรอบ แต่พอผ่านแนวต้าน 7.50 บาท ทำให้ต้องหันมามอง  AUCT มากยิ่งขึ้น ดูทรงราคาหุ้นแบบนี้ มีโอกาสขึ้นได้ต่อเนื่อง ส่วนปัจจัยพื้นฐานต้องบอกว่าปีนี้ฟอร์มดีแน่นอน ใครที่พอมีเงินเย็น..ลงทุนแบบค่อยเป็นค่อยไป AUCT จัดเป็นหุ้นทางเลือกได้เช่นกัน…
*…BDMS ราคาหุ้นทรุดตัวครั้งนี้ ดูท่าจะฟื้นยากจริงๆ หลังผิดหวังกำไรไตรมาส 1/60 ไม่เป็นไปตามคาดหวังกันไว้ แต่ปัญหามันไม่จบแค่นั้น ล่าสุดตัวเลข “ลูกค้าต่างชาติ” จากตะวันออกกลาง ที่เคยเป็นกลุ่มที่สร้างรายได้ให้ BDMS ลดลงอย่างน่าใจหายทำให้สถานการณ์ไตรมาส 2/60 ไม่น่าแตกต่างจากไตรมาส 1/60 ที่ผ่านมา ที่สำคัญในเชิงเทคนิคราคาหุ้นหลุดแนวรับหลุด 19.00 บาท ท่าทางต้องตั้งรับกันลึกเลยทีเดียว…
*…ORI กับปรากฏการณ์ “ปลาเล็กกินปลาใหญ่” หลังเข้าซื้อกิจการ “พราวด์ เรสซิเดนซ์” เจ้าของโครงการคอนโดมิเนียมสุดหรู PARK24 มูลค่า 17,000 ล้านบาท จากกลุ่ม “สุวัจน์ ลิปตพัลลภ” ทำให้อัพเกรดสู่อสังหาริมทรัพย์ระดับพรีเมียมเต็มตัว แต่ความเสี่ยงอยู่ที่ว่า “เม็ดเงินที่จะนำมาพัฒนาโครงการ” นี่แหละ ORI จะใช้เงินจากส่วนไหน..หรือจะเป็นเงินที่ได้จากโครงการเดิม เพื่อมาเติมโครงการใหม่..ถ้าเป็นเช่นนั้นระยะสั้นจะกดดันต่อกำไร ORI หรือไม่..หรือสุดท้าย ORI หนีไม่พ้นต้องระดมทุนผ่านการกู้เงินหรือต้องเพิ่มทุนหรือไม่ เรื่องนี้ซีอีโอใหญ่อย่าง “พีระพงศ์ จรูญเอก” น่าจะมีคำตอบอยู่ในใจอยู่แล้ว…เอ.หรือว่าคำตอบจะอยู่ที่ที่ปรึกษาการเงินอย่างธนาคารกสิกรไทย..!?…
*…หุ้นร้อนประจำวันที่ 19 พ.ค.60 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) โดนทั้งเครือคือบริษัท นิวส์เน็ตเวิร์ค คอร์ปอเรชั่น จำกัด (มหาชน) หรือ NEWS, ใบสำคัญแสดงสิทธิในการจองซื้อหุ้นสามัญบริษัท นิวส์ เน็ตเวิร์ค คอร์ปอเรชั่น จำกัด (มหาชน) ครั้งที่ 4 หรือ NEWS-W4, ใบสำคัญแสดงสิทธิในการจองซื้อหุ้นสามัญบริษัท นิวส์ เน็ตเวิร์ค คอร์ปอเรชั่น จำกัด (มหาชน) ครั้งที่ 5 หรือ NEWS-W5 ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่ 22 พ.ค.-30 มิ.ย.60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลา 09.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลกเพื่อมองแนวโน้มตลาดหุ้นไทยภาคเช้า ดำเนินรายการ โดย วิษณุ โชลิตกุล…*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz โดย สุภชัย ปกป้อง, บูรพา สงวนวงศ์  และทีมงานข่าวหุ้นธุรกิจ ตั้งแต่เวลา 09.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…*…เท่านั้นไม่พอ ต่อเนื่องกันด้วย “ชัดลึกทุกกลยุทธ์ธุรกิจ” กับรายการ Business Focus เวลา 11.00-12.00 น. โดย สุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น